Марттәи ажәылараан иҭахаз ргәаладыршәеит Аҟәа Ахьӡ-аԥша апарк аҟны
10:45 15.03.2024 (ирҿыцуп: 10:56 15.03.2024)
© SputnikВ Парке Славы в Сухуме прошла церемония возложения
© Sputnik
Анапаҵаҩра
Хәажәкыратәи ажәылара Аԥсны жәлар Рџьынџьтәылатә еибашьра аҭоурых аҿы реиҳа ихьаау хҭысуп.
АҞӘА, хәажәкыра 15 - Sputnik. Хәажәкыратәи ажәылараҿы иҭахаз аԥсуа еибашьцәа ргәаларшәо Аҟәа, Ахьӡ-аԥша абаҳчаҿы игылоу абаҟа амҵан ашәҭшьыҵәрақәа шьҭарҵеит.
Ауснагӡатә иалахәын атәыла ахада Аслан Бжьаниа, аԥыза-министр Александр Анқәаб, Жәлар реизара аиҳабы Лаша Ашәба, Ашәарҭадаратә хеилак амаӡаныҟәгаҩ Сергеи Шамба, аветеранцәа, иҭахаз рыуацәа.
Хәажәкыра 15 - 16 рзы Аԥсны Арбџьармчқәа рҽазыршәеит ақырҭуа ар рҟынтәи аҳҭнықалақь ахақәиҭтәра. Аханатә ажәылара қәҿиарала иалагеит, аха нас ақырҭқәа рымчқәа еидыркылеит. Ҳаибашьцәа хаха-хымш рышьҭахь ахымца иаҵагыланы ахьаҵра иалагар акәхеит. Ажәылараан иҭахеит 222-ҩы аԥсуа еибашьцәа, 23-ҩык хабарда ибжьаӡит.
26 Цәыббра 2023, 13:10